stanford-oval/wikipedia huggingface dataset:
הרפובליקה של ג'נובה
סופה של הרפובליקה

ג'נובה המשיכה בדעיכתה האיטית במאה ה-18, וב-1768 אולצה, בעקבות מרד, למכור את קורסיקה לצרפת; על אף שהמשיכה לשגשג הרבה מעבר לוונציה, והמשיכה לתפקד כמרכז מסחר חשוב.
ב-1742, החזקה הגנואזית האחרונה בים התיכון, האי טברקה, אבד לתוניסיה. ב-1797, שטחי הרפובליקה נכבשו על ידי צבאו המהפכני של נפוליאון בונפרטה, שהפיל את האליטה ששלטה בג'נובה למשך כל ההיסטוריה שלה, והחליפהּ ברפובליקה הליגורית.
לאחר תפיסת השלטון בצרפת על ידי נפוליאון נחקק מבנה שמרני יותר, אך חיי הרפובליקה היו קצרים - ב-1805 היא נכבשה על ידי צרפת, והפכה למחוזות הצרפתיים של אפנין, גנה ומונטנוטי. עם תבוסתו של נפוליאון באביב 1814, האליטה המקומית, בעידודו של הסוכן הבריטי ויליאם בנטינק, הכריזה על חידושה של הרפובליקה של ג'נובה. למרות זאת, הוחלט בקונגרס וינה כי ג'נובה תעבור לידי ממלכת סרדיניה. הכוחות הבריטים דיכאו את הקמת הרפובליקה בדצמבר 1814, וב-3 בינואר 1815, היא סופחה לסרדיניה.
מזרח הים התיכון ב-1450
צילום עיתונות

צילום שהודפס בטכניקת הדפס רשת, מתוך עיתון ה"דיילי גרפיק"
צילום עיתונות (פוֹטוֹג'ורנליזם) הוא אחד מענפי הצילום ואחת הפרקטיקות של עיתונאות (איסוף, עריכה והצגה של מידע אקטואלי לצורך פרסום באמצעי תקשורת או שידור), המייצרת דימויים חזותיים שונים על מנת לספר סיפור חדשותי.
צילום עיתונות נבדל מתחומים דומים (כגון צילום תיעודי וצילום רחוב) במספר איכויות:
תזמון – לתמונה יש משמעות נוספת לנוכח האירועים המפורסמים באותו הזמן.
אובייקטיביות – התמונות מתארות את האירוע באופן מדויק והוגן הן בתוכן והן באווירה.
נרטיב – התמונות מופיעות לצד אלמנטים חדשותיים אחרים שבונים אצל הקורא הקשרים על בסיס תרבותי.
כמו כתב העיתונות, צלם העיתונות גם הוא עיתונאי, אך בשונה מהכתב עליו להגיע להחלטות מהירות, לשאת ציוד צילום ולהיתקל לעיתים במכשולים כגון סכנה פיזית, קהל ומזג אוויר.
היסטוריה

פרסומם של צילומים לצד הטקסט בעיתון התאפשר הודות להתפתחויות הטכנולוגיות שהתרחשו בין השנים 1880–1897. עד לאותו הזמן אוירו העיתונים בתחריטים שהועתקו מצילומים.
ב-4 במרץ 1890 פרסם העיתון "דיילי גרפיק" (Daily Graphic) הניו יורקי את הצילומים הראשונים שהופיעו בעיתונות בטכניקה של הדפס רשת (במקום התחריט).
ב-1907 הומצא הטלפרינטר, שאיפשר הפצת תצלומים של חדשות "חמות" כמעט במהירות הפצה של טקסטים כתובים.
עם שכלול חומרי הצילום ניתן היה להרבות בתצלומי פעולה בסיוע נורות מבזק בתנאי תאורה גרועים.
באותן שנים הונהג באירופה חוק חינוך חובה שהביא לגידול במספרם של יודעי קרוא וכתוב (אם כי ברמה נמוכה). יחד עם המשך הפיתוחים באמצעי הדפוס ובמצלמות נוצרו התנאים ליצירת השבועונים המצולמים ואיתם שנות הפריחה של צילום העיתונות.
היסטוריה > שנות הפריחה

ראשיתם של השבועונים המצולמים הייתה במחצית שנות ה-20 של המאה ה-20 בגרמניה.
המגזין המצולם הראשון היה ה"ברלינר אילוסטרירטה צייטונג" (Berliner Illustrirte Zeitung - "העיתון המאויר של ברלין"), שהחל להופיע ב-1928. במהלך שנות ה-30 כבשו השבועונים המצולמים גם את אירופה ואת ארצות הברית. המו"לים של השבועון "טיים" הוציאו את "לייף" ב-1936, המתחרים הוציאו לשוק את "לוק" שנה לאחר מכן. "פיקצ'ר פוסט" ו"אילוסטרייטד" הופיעו בבריטניה ב-1938 וב-1939 בהתאמה. ה"פארי מאץ'" (Paris Match) ראה אור לראשונה ב-1949.
השפעת הטכנולוגיה החדשה

המצאות טכנולוגיות שפותחו החל משנות ה-60 כגון המבזק האלקטרוני, הפוקוס האוטומטי, עדשות טובות יותר ומצלמות קלות וקטנות יותר, חיזקו את תפקידו של צלם העיתונות והפכו את הצילום לקל יותר.
המצאת המצלמות הדיגיטליות המאפשרות צילום של אלפי תמונות על כרטיס זיכרון יחיד שחררה את הצלמים מהמגבלות הכרוכות בהחלפת הסרט במצלמה. התוכן נותר האלמנט החשוב ביותר בצילום העיתונות, אך יכולות הצילום וההפצה התרחבו בצורה משמעותית.
צילום העיתונות בעולם האמנות

משנות ה-70 המאוחרות, צילום עיתונות וצילום תיעודי קיבלו מקום בגלריות ובמוזיאונים לצד צילום אמנותי.
לקריאה נוספת

מייקל לנגפורד, תולדות הצילום, הוצאת פוקוס, 1994
הערות שוליים

↑  מייקל לנגפורד, תולדות הצילום, הוצאת פוקוס, 1994, עמ' 161-162.
↑  מייקל לנגפורד, תולדות הצילום, הוצאת פוקוס, 1994, עמ' 163.
| --- | --- |
בקרת זהויות :  NLI: 987007543637205171  BnF: cb11957130s (data)  GND: 4212482-7  LCCN: sh85101288  LNB: 000086050  NDL: 00563329  NKC: ph884854
Blue (שיר של בילי אייליש)

| --- | --- |
 שיר בביצוע בילי אייליש
 מתוך האלבום Hit Me Hard and Soft
 יצא לאור:  17 במאי 2024
 שפה:  אנגלית
 אורך:  5:43
 חברת תקליטים:  דארק-רום • אינטרסקופ
 כתיבה:  בילי או'קונל, פיניאס או'קונל
 הפקה:  פיניאס
 
"Blue" (בעברית: "כְּחוֹל") הוא שיר של הזמרת-יוצרת האמריקאית בילי אייליש, הנחשב לרצועה החותמת את אלבום האולפן השלישי שלה, Hit Me Hard and Soft‏ (2024). הוא פורסם ב-17 במאי 2024. את השיר כתבה אייליש ביחד עם אחיה פיניאס או'קונל שהיה למפיק המוזיקלי שלו.
אף על פי שלא פורסם כסינגל, זכה "Blue" להצלחה בין-לאומית. הוא דורג בעשיריות הפותחות בערב הסעודית, צ'כיה, והמזרח התיכון וצפון אפריקה. בקנדה, זכה להצלחה רבה כאשר דורג במקום העשרים-ושלושה בקנדה הוט 100, וקיבל את תואר הזהב על ידי איגוד תעשיית ההקלטות הקנדי.
רקע וכתיבה

השיר מתייחס לשני שירים שכתבה בילי אייליש בעבר, "True Blue" ו-"Born Blue".‏ "True Blue" היה אחד השירים הראשונים שהיא ופיניאס כתבו אי-פעם, אחרי "Ocean Eyes", אותו ביצעה יחד עם השיר הזה בכמה מהופעותיה המוקדמות. בפברואר 2022, השיר דלף לרשת והפך ויראלי בטיקטוק, מה שהוביל את אייליש לחבר אותו מחדש כשהבינה שהיא רוצה להשלים אותו ולהוציא גרסה סופית.
"Born Blue" היה שיר שהם התחילו לכתוב עבור Happier Than Ever (2021). כמו כן, הם כללו אותו בגרסה מוקדמת של רשימת הרצועות, אך כתבו מספר שורות נוספות ומעולם לא סיימו את המלאכה. לבסוף, הם החליטו לשכתב ולשלב את שני השירים כדי לשקף את ההרגשה שלהם בזמן כתיבת האלבום הזה והעניקו לו שם חדש "Blue".
הצלחה מסחרית

אף על פי שלא פורסם כסינגל, זכה "Blue" להצלחה בין-לאומית. הוא דורג במקום העשרים-וחמישה במצעד הבילבורד הוט 100, וכן במקום העשרים-ושלושה בקנדה הוט 100. בערב הסעודית, צ'כיה והמזרח התיכון וצפון אפריקה דורג בעשיריות הפותחות. בבילבורד גלובל 200 דורג בעשרים העליונים, ובמקום העשירי במצעד שירי הרוק & האלטרנטיביים של בילבורד.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-142 מיליון השמעות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 18 |  |
|  אוסטרליה | מצעד הסינגלים האוסטרלי | 20 |  |
|  איסלנד | הפלייליסט | 32 |  |
|  ארצות הברית | בילבורד הוט 100 | 25 |  |
|  ארצות הברית | מצעד שירי הרוק & האלטרנטיביים | 10 |  |
|  בלגיה | מצעד שירי בלגיה | 14 |  |
|  ברזיל | טופ 100 ברזיל | 66 |  |
|  גרמניה | GfK – טופ 100 | 57 |  |
|  דרום אפריקה | אנטרטיינמנט מוניטורינג אפריקה | 39 |  |
|  הונגריה | מצעד 40 הסינגלים | 34 |  |
|  המזרח התיכון וצפון אפריקה | מצעד המוזיקה של המזרח התיכון וצפון אפריקה | 9 |  |
|  הממלכה המאוחדת | בילבורד | 19 |  |
|  הממלכה המאוחדת | מצעד שירי הסטרימינג הבריטי | 22 |  |
|  הממלכה המאוחדת | מצעד הסינגלים הדיגיטליים הבריטי | 68 |  |
|  יוון | המצעד הבין-לאומי | 18 |  |
|  לוקסמבורג | בילבורד | 18 |  |
|  לטביה | לטביה טופ 40 | 14 |  |
|  ליטא | AGATA | 19 |  |
|  נורווגיה | VG-lista | 21 |  |
|  ניו זילנד | המצעד הניו זילנדי הרשמי | 13 |  |
|  סלובקיה | ČNS IFPI | 16 |  |
|  ספרד | PROMUSICAE | 91 |  |
|  ערב הסעודית | IFPI | 8 |  |
|  פולין | ZPAV | 23 |  |
|  פורטוגל | מצעד הסינגלים הפורטוגזי | 14 |  |
|  צ'כיה | מצעד 100 הסינגלים הדיגיטליים | 9 |  |
|  צרפת | SNEP | 44 |  |
|  קנדה | קנדה הוט 100 | 23 |  |
|  שוודיה | סוורייטופליסטן | 54 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 28 |  |
|  ארצות הברית | מצעד השירים האלטרנטיביים | 22 |  |
נתוני מכירות

| אזור | תואר | מכירות |
| --- | --- | --- |
| קנדה (Music Canada) | זהב | 40,000 |
סיכום
| בכל העולם | — | 40,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 17 במאי 2024 | סטרימינג • הורדה דיגיטלית | דארק-רום • אינטרסקופ |  |
הערות שוליים

1 2  Billie Eilish – BLUE, נבדק ב-2024-07-13
1 2  "The Official Mena Chart - This Week's Official Saudi Arabia Chart Top 20 from 17/05/2024 to 23/05/2024", www.theofficialmenachart.com
1 2  "ČNS IFPI"
1 2  "The Official Mena Chart - This Week's Official MENA Chart Top 20 from 17/05/2024 to 23/05/2024"
1 2  "Billie Eilish Chart History (Canadian Hot 100)"
↑  "Canadian single certifications – Billie Eilish – Blue"
1 2 3  Apple Music (2024-05-21), Billie Eilish & FINNEAS: HIT ME HARD AND SOFT Interview | Apple Music, נבדק ב-2024-07-13
↑  How Billie Eilish’s “Blue” Took Over TikTok Long Before 'Hit Me Hard And Soft', ‏2024-05-17 (באנגלית אמריקאית)
↑  "Billie Eilish Chart History (Hot 100)"
↑  "Billie Eilish Chart History (Global 200)"
↑  "Billie Eilish Chart History (Hot Rock & Alternative Songs)"
1 2  BLUE, 2024-05-17, נבדק ב-2024-07-13
↑  Year-end Charts – Hot Rock & Alternative Songs, בילבורד, ‏2024
↑  Year-end Charts – Hot Alternative Songs, בילבורד, ‏2024
| בילי אייליש |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | When We All Fall Asleep, Where Do We Go? • Happier Than Ever • Hit Me Hard and Soft |  |
| מיני-אלבומים | Don't Smile at Me • Up Next Session: Billie Eilish • Guitar Songs |  |
| אלבומי הופעה | Live at Third Man Records |  |
| סיבובי הופעות | Don't Smile at Me Tour • Where's My Mind Tour • When We All Fall Asleep Tour • Where Do We Go? World Tour • Happier Than Ever, The World Tour • Hit Me Hard and Soft: The Tour |  |
| ערכים קשורים | "לא באחריותי" • "בילי אייליש: העולם קצת מטושטש" • "מאושרת מתמיד: מכתב אהבה ללוס אנג'לס" • "כשבילי פגשה את ליסה" |  |
| משפחה | פיניאס או'קונל (אח) • מגי ביירד (אמא) |  |
| בילי אייליש – שירים |
| --- | --- | --- |
| Don't Smile at Me | "Copycat" • "Idontwannabeyouanymore" • "My Boy" • "Watch" • "Party Favor"/"Hotline Bling" • "Bellyache" • "Ocean Eyes" • "Hostage" |  |
| When We All Fall Asleep, Where Do We Go? | "Bad Guy" • "Xanny" • "You Should See Me in a Crown" • "All the Good Girls Go to Hell" • "Wish You Were Gay" • "When the Party's Over" • "8" • "My Strange Addiction" • "Bury a Friend" • "Ilomilo" • "Listen Before I Go" • "I Love You" • "Goodbye" |  |
| Happier Than Ever | "Getting Older" • "I Didn't Change My Number" • "Billie Bossa Nova" • "My Future" • "Oxytocin" • "Goldwing" • "Lost Cause" • "Halley's Comet" • "Not My Responsibility" • "Overheated" • "Everybody Dies" • "Your Power" • "NDA" • "Therefore I Am" • "Happier Than Ever" • "Male Fantasy" |  |
| Hit Me Hard and Soft | "Lunch" • "Chihiro" • "Birds of a Feather" • "L'Amour de Ma Vie" • "Blue" |  |
| שירים אחרים | "Six Feet Under" • "Bored" • "&Burn" • "Bitches Broken Hearts" • "Lovely" • "Come Out and Play" • "When I Was Older" • "Everything I Wanted" • "No Time to Die" • "Lo Vas a Olvidar" • "Nobody Like U" • "TV" • "The 30th" • "Guess" |  |
נץ אוסטרלי

| נץ אוסטרלי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: נצים
סוג:: נץ אוסטרלי
מינים
 Erythrotriorchis radiatus  Erythrotriorchis buergersi
שם מדעי
 Erythrotriorchis ‏שרפ, 1875

נץ אוסטרלי (שם מדעי: Erythrotriorchis) הוא סוג שבו שני מיני עופות ממשפחת הנציים ותת-משפחת הנצים החיים רק באוסטרליה.
מאפיינים

בני סוג זה קרובים לסוג נץ וגם לסוג היחידי נץ דוריאה, שבעבר היה שייך לסוג זה. הם בעלי גוף בינוני בצבע אדמדם עם אברות שחורות, בטן לבנה-כתומה ומקור מעוקל קטן. העיניים צהובות ומוקפות נוצות לבנות.
הם חיים בשטחים פתוחים לאורך אוסטרליה והמין נץ ערמוני-כתף חי באי גינאה החדשה. כמו רוב הנצים הם עפים בגובה חרישי וצדים יצורים קטנים.
מינים

נץ אדמוני (Erythrotriorchis radiatus)
נץ ערמוני-כתף (Erythrotriorchis buergersi)
שמעון הקוסם

| --- | --- |

 לידה:  המאה ה-1 השומרון, ממלכת ישראל 
 פטירה:  המאה ה-1 רומא, האימפריה הרומית 
 מדינה:  פרובינקיה יודיאה 
 השקפה דתית:  גנוסיס 
 
ציור המתאר את מותו של שמעון הקוסם
שמעון הקוסם (ביוונית: Σίμων ὁ μάγος; שמעון מגוס או סימון מגוס) הוא דמות המופיעה בספר מעשי השליחים שבברית החדשה. לפי המתואר שם, היה קוסם שומרוני שהתנצר ואחר כך ניסה לרכוש בכסף משליחי ישו את היכולת להוריד את רוח הקודש. שמו היה לגנאי ולמקור המונח "שמעונות", שפירושו קניית משרות כנסייתיות בשוחד ובשחיתות. בכתבי אבות הכנסייה, צויר שמעון כמי שסטה מן הנצרות וכאבי כל הכתות הגנוסטיות והכפירות בכלל וכת השמעוניים בפרט. אין ראיות עצמאיות לקיומו, כל הידוע עליו מגיע מכתבים של אישים שהתנגדו לו ושאלת מציאותו ההיסטורית היא מושא להשערות שונות בין החוקרים.
מקורות עתיקים > "מעשי השליחים"

בברית החדשה בפרק על מעשי השליחים, מוזכר ששמעון מגוס, עושה הקסמים, עבר טבילה והצטרף לעדה הנוצרית. פטרוס ויוחנן יצאו לקראתו ונפגשו איתו. שמעון ראה אותם מורידים את רוח הקודש על קהל המאמינים, והציע לשליחים לשלם להם עבור יכולת זו. על כך נקבע בכנסייה הנוצרית המושג סימוניה, קניית תפקיד כנסייתי בכסף.
9 וְאִישׁ אֶחָד וּשְׁמוֹ שִׁמְעוֹן הָיָה מִלְּפָנִים בָּעִיר מְכַשֵּׁף וּמַבְהִיל אֶת־עַם שֹׁמְרוֹן בְּאָמְרוֹ עַל־נַפְשׁוֹ כִּי גָדוֹל הוּא׃ 10 וְכֻלָּם הִקְשִׁיבוּ אֵלָיו מִקְּטַנָּם וְעַד־גְּדוֹלָם לֵאמֹר זֶה הוּא גְּבוּרַת הָאֱלֹהִים הַגְּדוֹלָה׃ 11 וַיַּקְשִׁיבוּ אֵלָיו עַל־הֱיוֹתוֹ מַבְהִיל אוֹתָם בִּכְשָׁפָיו יָמִים רַבִּים׃ 12 וַיְהִי כַּאֲשֶׁר הֶאֱמִינוּ לְפִילִפּוֹס בְּבַשְׂרוֹ אֶת־מַלְכוּת הָאֱלֹהִים וְאֶת־שֵׁם יֵשׁוּעַ הַמָּשִׁיחַ וַיִּטָּבְלוּ אֲנָשִׁים וְנָשִׁים׃ 13 וַיַּאֲמֵן שִׁמְעוֹן גַּם־הוּא וַיִּטָּבֵל וַיִּדְבַּק בְּפִילִפּוֹס וַיַּרְא אֶת־הָאֹתוֹת וְהַמֹּפְתִים הַגְּדֹלִים אֲשֶׁר נַעֲשׂוֹּ וַיִּתְמָהּ׃ 14 וַיִּשְׁמְעוּ הַשְּׁלִיחִים אֲשֶׁר בִּירוּשָׁלַיִם כִּי־קִבְּלָה שֹׁמְרוֹן אֶת־דְּבַר הָאֱלֹהִים וַיִּשְׁלְחוּ אֲלֵיהֶם אֶת־פֶּטְרוֹס וְאֶת־יוֹחָנָן׃ 15 וַיֵּרְדוּ שָׁמָּה וַיִּתְפַּלֲלוּ בַעֲדָם אֲשֶׁר יְקַבְּלוּ אֶת־רוּחַ הַקֹּדֶשׁ׃ 16 כִּי הָרוּחַ לֹא־צָלְחָה עַד־עַתָּה עַל־אֶחָד מֵהֶם וְהֵם רַק־נִטְבָּלִים לְשֵׁם הָאָדוֹן יֵשׁוּעַ׃ 17 וַיִּסְמְכוּ אֶת־יְדֵיהֶם עֲלֵיהֶם וַיְקַבְּלוּ אֶת־רוּחַ הַקֹּדֶשׁ׃ 18 וַיְהִי בִּרְאוֹת שִׁמְעוֹן כִּי נִתַּן רוּחַ הַקֹּדֶשׁ בִּסְמִיכַת יְדֵי הַשְּׁלִיחִים וַיָּבֵא לִפְנֵיהֶם כָּסֶף׃ 19 וַיֹּאמַר תְּנוּ־נָא גַם־לִי שָׁלְטָן כַּשָּׁלְטָן הַזֶּה אֲשֶׁר יְקַבֵּל אֶת־רוּחַ הַקֹּדֶשׁ כֹּל אֲשֶׁר־אָשִׂים עָלָיו אֶת־יָדָי׃ 20 וַיֹּאמֶר אֵלָיו פֶּטְרוֹס כַּסְפְּךָ יְהִי אִתְּךָ לַאֲבַדּוֹן יַעַן אֲשֶׁר אָמַרְתָּ לִקְנוֹת בִּמְחִיר אֶת־מַתַּת הָאֱלֹהִים׃ 21 אֵין־לְךָ חֵלֶק וְגוֹרָל בַּדָּבָר הַזֶּה כִּי לְבָבְךָ אֵינֶנּוּ יָשָׁר לִפְנֵי הָאֱלֹהִים׃ 22 וְעַתָּה שׁוּב מֵרָעָתְךָ זֹאת וְהִתְחַנֵּן אֶל־הָאֱלֹהִים אוּלַי תִּסָּלַח לְךָ מְזִמַּת לְבָבֶךָ׃ 23 כִּי־רֹאֶה אָנֹכִי כִּי־בָאתָ בִּידֵי מְרוֹרַת רוֹשׁ וְחַרְצֻבּוֹת רָשַׁע׃ 24 וַיַּעַן שִׁמְעוֹן וַיֹּאמַר הַעְתִּירוּ אַתֶּם בַּעֲדִי אֶל־ה' לְבִלְתִּי־בוֹא עָלַי דָּבָר מִכֹּל אֲשֶׁר אֲמַרְתֶּם׃
מקורות עתיקים > מעשי פטרוס

רוב הספר מעשי פטרוס, אחד מהקדומים שבספרים החיצונים, מתאר קרב בין השליח פטרוס לשמעון הקוסם. במסגרת קרב זה מבצע פטרוס ניסים בהם החייאת דגים מעושנים וגורם לכלבים לדבר.
מקורות עתיקים > יוסף בן מתתיהו

החוקר הנס וייץ(אנ') הציע לזהות את שמעון מגוס עם דמות בשם אתומוס (אנ') המופיעה בקדמוניות היהודים של יוסף בן מתתיהו. אתומוס, ובתרגומים מסוימים שמעון, שכנע את דרוסילה בתו של אגריפס הראשון להתגרש מבעלה עזיז מלך חמת (בתרגומים: אזיזוס מלך אמסה), ולהתחתן עם אנטוניוס פליקס, נציב יהודה.
מקורות עתיקים > יוסטינוס מרטיר

על פי יוסטינוס מרטיר ועל פי אירנאיוס שכנראה מצטט אותו, הגיע שמעון מהכפר גיטה, כפר שומרוני הסמוך לשכם. הוא למד מגיה באלכסנדריה ושב במטרה לחיות כפילוסוף בארץ ישראל ובפניקיה. הוא זכה לפרסום גדול בעקבות הנאומים שנשא, בהם הכריז על עצמו כ"הכוח הגדול של אלוהים" ומופעי קוסמות ומגיה. שמעון הקוסם הגיע בתקופת קלאודיוס לרומא שם הוא עשה מעשי קסמים וטען שהוא זה שהופיע בפני היהודים כבן האלוהים. בשומרון כאב ובמקומות אחרים כרוח הקודש. לדבריו השומרונים האמינו שהוא אל
"השומרונים מטעים את עצמם בהאמינם למגוש סימון שבקרב אומתם אשר אומרים הם שהוא אל למעלה מכל שררה וסמכות ועוצמה."
זו הסיבה שבעיני הנצרות שמעון נחשב ככופר ומאוחר יותר טענו נגדו שהוא אבי הכפירה הגנוסטית. במסורת הנוצרית שויך שמעון מגוס כאחד מסדרה ארוכה של אישים לאורך ההיסטוריה שהציגו עצמם כגלגול דמותו של ישו, וייחודו ברשימה זו היא קרבתו היחסית של שמעון מגנוס לתקופתו של ישו עצמו.
מקורות עתיקים > פסאודו קלמנס

הספר פסאודו קלמנס (אנ') מרחיב על שמעון ומעשיו. מוזכרים שמות הוריו (רחל ואנטוניוס), כפר הולדתו, השכלתו הנרחבת ושהוא רצה שיאמינו שהוא כוח עליון, מעל לאל הבורא.
בספר ב' פרק 15 מתואר ששמעון ברא ילד.
לקריאה נוספת

Alberto Ferreiro, Simon Magus in Patristic, Medieval And Early Modern Traditions, Brill, 2011.
הערות שוליים

↑  יוסף בן מתתיהו, קדמוניות היהודים, ספר 20, ז', ב', (142-143).
| השומרונים |
| --- | --- | --- |
| כללי | שומרונים • הדת השומרונית • הר גריזים • היתבין בשמרין |  |
| היסטוריה | מקדש השומרונים בהר גריזים • מרידות השומרונים • מוזיאון השומרונים - גריזים |  |
| לשון | אלפבית שומרוני • עברית שומרונית • ארמית שומרונית • ניקוד שומרוני |  |
| חיבורים | נוסח שומרון (ספר אבישע, התרגום השומרוני) • תיבת מרקה • אסאטיר • ספר יהושע השומרוני • תולידה • קמעות שומרוניים |  |
| דת | הכהן הגדול השומרוני • לוח השנה השומרוני |  |
| דמויות ידועות | בבא רבה • אבו אל-חסן מצור • יוליאנוס בן צבר • אברהם בן יעקב הדנפי • אהרן בן מניר • מלתקי • סנבלט • שמעון הקוסם • אבו אל-פתח |  |
| התייחסות בדתות אחרות | השומרונים בהלכה • השומרוני הטוב |  |
| --- | --- |
בקרת זהויות :  NLI: 987007343099405171  BNE: XX943270  GND: 118765450  ISNI: 0000 0003 5923 1156  LCCN: no99030629  NKC: uk2005277683  SUDOC: 030728789  VIAF: 215995336   WorldCat (עם VIAF): 215995336
Take Me to Church

Take Me to Church (בעברית: קח אותי לכנסייה) הוא סינגל הבכורה של הזמר-יוצר האירי הוזייר. השיר יצא לאור ב-13 בספטמבר 2013, כסינגל ראשון מתוך המיני-האלבום Take Me to Church, על ידי חברת התקליטים קולומביה רקורדס, רובירוקס רקורדס.
רקע וכתיבה

השיר נכתב על ידי הוזייר והופק על ידי רוב קירוון. בשיר המחבר משתמש במונחים דתיים כדי לתאר התאהבות. הווידאו שליווה את השיר מתאר מערכת יחסים בין שני גברים, ואת תגובתה האלימה של הקהילה בה הם חיים כאשר מתגלה הקשר.
הצלחת השיר

השיר נכנס למצעד הפזמונים האירי באוקטובר 2013 ודורג במקום הראשון במשך ארבעה שבועות. במאי 2014 ביצע הוזייר את השיר בתוכניתו של דייוויד לטרמן "לייט נייט עם דייוויד לטרמן" וכחודש לאחר מכן, השיר הועבר לתחנת רדיו רוק-מודרני אמריקאית. בדצמבר 2014 דורג השיר במקום השני במצעד בילבורד הוט 100 האמריקאי ונכנס לראשונה לרשימת חמשת הגדולים. בהמשך דורג כאחד מחמשת השירים הגדולים גם במצעדים במדינות נוספות כגון אוסטרליה, קנדה, אירלנד, איטליה, ניו זילנד ובריטניה. השיר היה מועמד לפרס גראמי בקטגוריית "שיר השנה".
וידאו קליפ

הווידאו קליפ הנלווה שצולם לשיר הועלה לערוץ היוטיוב של סיה ב-25 במרץ 2014. הקליפ מתאר אהבה הומוסקסואלית בין שני צעירים. בתחילת הקליפ אחד הנערים קובר את תיבת הסודות שלהם באדמה. חבורת נערים רעולי פנים מחליטה לשים לאהבה הזאת סוף, ופורצת לביתו של מחביא התיבה, הורסת את הבית וחוטפת אותו. אחר כך מתברר שהם מוצאים את התיבה. בעוד שבן זוגו רץ לבית חברו כששמע על הדבר, השני מעונה ונלקח למדורה, שם חבורת הנערים מנסה לפתוח את התיבה ומנסה להכריח את הנער לגלות להם איפה המפתח. לבסוף הם זורקים את התיבה לאש, לעיני שני הנערים, כשהשני הגיע לשם בריצה וראה אותם משליכים את התיבה לאש ולאחר מכן בועטים בגופתו של בן זוגו.
רשימת רצועות

| Take Me to Church – single> מס' | Take Me to Church – single> שם | Take Me to Church – single> משך | Take Me to Church – single>  | Take Me to Church – single>  | Take Me to Church – single>  | Take Me to Church – single>  | Take Me to Church – single>  | Take Me to Church – single>  | Take Me to Church – single>  |
| --- | --- | --- | --- | --- | --- | --- | --- | --- | --- |
| 1. | Take Me to Church  | 4:01 |  |  |  |  |  |  |  |
| Take Me to Church – EP> מס' | Take Me to Church – EP> שם | Take Me to Church – EP> משך | Take Me to Church – EP>  | Take Me to Church – EP>  | Take Me to Church – EP>  | Take Me to Church – EP>  | Take Me to Church – EP>  | Take Me to Church – EP>  | Take Me to Church – EP>  |
| --- | --- | --- | --- | --- | --- | --- | --- | --- | --- |
| 1. | Take Me to Church  | 4:01 |  |  |  |  |  |  |  |
| 2. | Like Real People Do  | 3:17 |  |  |  |  |  |  |  |
| 3. | Angel of Small Death & the Codeine Scene  | 3:38 |  |  |  |  |  |  |  |
| 4. | Cherry Wine (Live)   | 3:59 |  |  |  |  |  |  |  |
| Take Me to Church – דיסק מהדורה גרמנית> מס' | Take Me to Church – דיסק מהדורה גרמנית> שם | Take Me to Church – דיסק מהדורה גרמנית> משך | Take Me to Church – דיסק מהדורה גרמנית>  | Take Me to Church – דיסק מהדורה גרמנית>  | Take Me to Church – דיסק מהדורה גרמנית>  | Take Me to Church – דיסק מהדורה גרמנית>  | Take Me to Church – דיסק מהדורה גרמנית>  | Take Me to Church – דיסק מהדורה גרמנית>  | Take Me to Church – דיסק מהדורה גרמנית>  |
| --- | --- | --- | --- | --- | --- | --- | --- | --- | --- |
| 1. | Take Me to Church  | 4:01 |  |  |  |  |  |  |  |
| 2. | Run  | 3:17 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 114 |  |
|  עולמי | בילבורד גלובל ללא ארצות הברית | 125 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  עולמי | בילבורד גלובל 200 | 104 |  |
|  עולמי | בילבורד גלובל ללא ארצות הברית | 121 |  |
|  ארצות הברית | מצעד שירי הסטרימינג – רוק | 20 |  |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  עולמי | בילבורד גלובל 200 | 85 |  |
|  עולמי | בילבורד גלובל ללא ארצות הברית | 100 |  |
|  ארצות הברית | מצעד שירי הסטרימינג – רוק | 32 |  |
נתוני מכירות

| אזור | תואר | מכירות |
| --- | --- | --- |
| ניו זילנד (Recorded Music NZ) | 8× פלטינה | 120,000 |
סיכום
| בכל העולם | — | 120,000 |
הערות שוליים

1 2 3  Take Me to Church Hozier (באנגלית), נבדק ב-2020-05-01
1 2  Take Me to Church (באנגלית), נבדק ב-2020-05-01
1 2  Hozier - Take Me To Church (Official Video), נבדק ב-2020-05-22
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
↑  Rock Streaming Songs, Billboard, ‏2023 (באנגלית אמריקאית)
↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Billboard Global Excl. U.S. Songs, בילבורד, ‏2024
↑  Year-end Charts – Rock Streaming Songs, בילבורד, ‏2024
↑  NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
| --- | --- |
בקרת זהויות :  MusicBrainz release group: 602931ff-ef9a-40f3-896e-cd134dd6272d  MusicBrainz work: 41254585-3dc7-47c6-99ef-f1eb4a5c9fc8
מלחמת האזרחים ביוון

ערך זה עוסק במלחמת אזרחים בשנים 1946–1949. אם התכוונתם למלחמות אזרחים בשנים 1823–1825, ראו .
מלחמת האזרחים ביוון (ביוונית: Ελληνικός εμφύλιος πόλεμος) התרחשה לאחר סיום מלחמת העולם השנייה ממרץ 1946 עד אוגוסט 1949. המלחמה נערכה בין הצבא היווני, כוחות הביטחון, השמרנים, המלוכנים והליברליים בתמיכה בריטית ואמריקאית בצד אחד, לבין הצבא הדמוקרטי של יוון (DSE), שהיה הזרוע הצבאית של המפלגה הקומוניסטית היוונית (KKE) מגובה בבולגריה, יוגוסלביה ואלבניה בצד השני. הייתה זו התוצאה של מאבק מקוטב מאוד בין הפלגים הפוליטיים במדינה שהחל בשנת 1943, במהלכו של הכיבוש בידי מדינות הציר. המאבק התמקד בהשתלטות על החלל השלטוני שיצר כיבוש יוון על ידי מדינות הציר במלחמת העולם השנייה. זה היה אחד הסכסוכים הראשונים של המלחמה הקרה, ואחת הדוגמאות הראשונות של מעורבות בריטית ואמריקנית לאחר המלחמה בפוליטיקה הפנימית של מדינה זרה. מלחמת האזרחים הסתיימה בתבוסת הקומוניסטים ובתחיית הדמוקרטיה היוונית לראשונה מאז משטר 4 באוגוסט של הדיקטטור יואניס מטאקסס.
רקע

מלחמת האזרחים אירעה על רקע עליית כוחו של השמאל, ככוח עיקרי שנאבק בנאצים ובמשתפי הפעולה איתם. עוד קודם למלחמת האזרחים התקיימו התנגשויות אלימות בין ימין ושמאל. התנגשויות התקיימו בין 1942 ל-1944 בזמן הכיבוש, כאשר הממשל היווני היה בגלות, ללא היכולת להשפיע על המתרחש במולדת, וקבוצות התנגדות שונות החלו לצבור כוח.
לאחר שחרורה של יוון, במענה לניסיון לפרוק את המליציות מנשקן, פרצו אירועי דצמבר 1944 ביוון, שהסתיימו בהפסד של חזית השחרור הלאומית (EAM) והזרוע הצבאית שלה, צבא השחרור העממי היווני (ELAS (אנ')‏ Ελληνικός Λαϊκός Απελευθερωτικός Στρατός) שניסו למנוע את פירוקן מנשקן ולהשתלט על המדינה. הממשלה שנתמכה על ידי בריטניה, הצליחה לגבור על כוחות השמאל. למרות זאת המתח נשאר והיו מספר התנגשויות בין כוחות הימין והשמאל.